चट्टानी नून (), जेकरा टेक्निकल भाषा में हैलाइट () कहल जाला, एक किसिम के नून हवे। ई सोडियम क्लोराइड के प्राकृतिक खनिज रूप हवे। ई खनिज रोरा चाहे रवा के रूप में मिले ला आ एह रवा (क्रिस्टल) सभ के आकृति घन (क्यूब) के नियर होखे ले जिनहन के आइसोमीट्रिक क्रिस्टल कहल जाला। आमतौर पर ई नमक उज्जर रंग के चाहे बिना कौनों रंग के होखे ला; हालाँकि, एह में अगर अउरी कौनों दूसर खनिज चाहे अशुद्धता मिलल होखे तब एकर रंग हल्का नीला, हल्का पीयर, गुलाबी, बैंगनी, ललछाहूँ चाहे सलेटी हो सके ला। एकर रंग रवा के संरचना पर भी निर्भर करे ला।